b'\n_START_ARTICLE_\nDouglas C-54 Skymaster\n_START_SECTION_\nHistorikk\n_START_PARAGRAPH_\nUnder typebetegnelsen C-54 Skymaster ble flyet brukt av De forente staters flyv\xc3\xa5pen under den andre verdenskrigen. F\xc3\xb8rste versjoner av flyet hadde kapasitet til \xc3\xa5 frakte 26 passasjerer. Senere versjoner hadde kapasitet til 50 passasjerer.  Flyet var et av de mest brukte transportfly for de allierte under krigen._NEWLINE_Det ble produsert i alt 1\xc2\xa0170 fly av denne typen._NEWLINE_Etter krigen var flyet fortsatt et av de viktigste i det amerikanske flyv\xc3\xa5pen, og flyet spilte en viktig rolle under Luftbroen til Berlin i 1948._NEWLINE_Flytypen var den f\xc3\xb8rste Air Force One og ble brukt av President Franklin D. Roosevelt.  Det flyet, som fikk navnet \xc2\xabSacred Cow\xc2\xbb, er n\xc3\xa5 bevart i National Museum of the United States Air Force._NEWLINE_Et stort antall C-54 ble solgt til sivile flyselskap etter krigen og bygget om til sivile passasjerfly som Douglas DC-4 Skymaster. De skandinaviske flyselskapene AB Aerotransport, Det Danske Luftfartselskab og Det Norske Luftfartselskap hadde under krigen sikret seg en opsjon p\xc3\xa5 kj\xc3\xb8p av et antall fly som skulle danne grunnstammen for selskapenes internasjonale ruter etter krigen.'